 Ugu dambeyn waxa halkaas ka hadlay Wasiirka Ganacsiga Somaliland waxaanu yidhi: in dhawayd waxa suuqa socday waxa la weeraray adeegyaddii Zaadka iyo E-Dahabka ee weerar maaha ee waxay talladu aheyd in waddanka lacagtiisii faraha ka baxday dadkeeniina ay dhaqan u noqotay in lacagta qalaad ee dollarka ay isticmaalaan, qiimo dhacna sidaas ugu yimi lacagta Shilinka Somaliland, Sababo badan ayaa keenay qiimo dhaca waad og tihiin halkay xoolihii taagan yihiin, waad ogtihiin lacagta ina soo gashaa ay ugu badan tahay maanta dadkeena jooga dibadda inay iyadduna qaado dariiqaa ilaa itoobiya,sidaa la ajligeed waxa ay noqotay haddii shilinkeenii halkaas marayo bal sababahiisi in la baadho, sababahii waxay noqdeen kuwo aan si yar oo degdeg ah oo dhib yar aan guul looga gaadhi karin iyo kuwo si degdeg ah wax looga qaban karo, Xoolihii wey baxeen suuq raadin waa inaynu sameynaa waa in lacagta ugu badan ee waddanka soo gasha ee Dollor-ka ahi waxay ka iman jirtay Xoolaha, Waddan-na had iyo jeer lacagtiisu waxay ku qiimaysan tahay wuxuu dhoofiyo iyo waxa uu soo dhoofsaddo. 